"Phetolelo kakaretso Bagolo ba tshwanetse go ela tlhoko bokgoni jwa puisano ya bana Ditshwanelo tsa bana di bopa motheo otlhe wa puisano ya bone: tshwanelo ya go reediwa, tshwanelo ya go bua le tshwanelo ya go buisana le ba bangwe ka puo ya gae. Bana ba ba nang le bogole le ditlhoko tse di kgethegileng ba na le tshwanelo ya go elwa tlhoko e bile ba tshwanetse go engwa nokeng go ba kgontsha gore ba gole, ba buisane le ba bangwe le go ntsha bokgoni jotlhe jwa bone jwa go ithuta. Gore bana botlhe ba tseye karolo ka go lekana ba tshwanetse go kgona go buisana le ba bangwe ka katlego ka tsela e e tshwanelang thata ditlhoko tsa bone tsa go ithuta e bile ba ka nna ba engwa nokeng ka ditsela tse di farologaneng tsa go buisana le ba bangwe s.k. puo ya diatla Go thusa bana go nna le bokgoni jwa go buisana le ba bangwe bagolo ba tshwanetse go reetsa bana, go fetolela se ba se buang le go tsiboga ka go dirisa puo e e siameng (e seng ka ‘puo ya bonyana’). Bana ba tlhoka bagolo gore ba ba rute mokgwa o o siameng wa go buisana le ba bangwe. Seno se ba thusa go nonotsha dikgono tsa bone tsa puisano le ba bangwe ka go etsisa ba bangwe. Bagolo ba tshwanetse go ela tlhoko puo ya bone ya mmele, le molaetsa o o fetisiwang ke mafoko a bone, metsamao le boitshwaro jwa bone mo maseeng, banyana le mo baneng ba bannye. Gape bagolo ba tshwanetse go bua, go opela, go buisa le go reetsa bana ba bannye gore ba ba eme nokeng fa ba ntse ba ithuta go bua le go reetsa, mme moragonyana go buisa le go kwala. 1. Bana ba reetsa medumo le metlotlo 4. Bana ba rekota maitemogelo 2. Masea bana le bana ba bannye ba le dikakanyo tsa bone ka puo, Bana ba bua ba dirisa mekgwa e e buisana le ba bangwe medumo , botaki , terama mme farologaneng ya go buisana morago ka go kwala 3. Bana ba dira bokao ka go “buisa” se ba se bonang , ba se utlwa , ba se latswa le go se kgoma Setshwantsho 8 Go dira le malapa le bana ba bone ba bannye go godisa puisano 44"